text: - Gensidig respekt har været vejen frem
  05 september 2019 kl. 06.36
  Under dronningens besøg onsdag aften på A. P. Møller Skolen i Slesvig holdt hun en tale for det danske mindretal i Sydslesvig.
  Dronning Margrethe takkede i sin tale først for den varme velkomst, som hun har fået under sit besøg syd for grænsen.
  Dronningen så derefter frem mod næste år og fejringen af 100-året for Genforeningen, hvor hun understregede, at gensidig respekt har været vejen frem.
  
  